Kreoli

Kreol (špan. criollo (pôvodne creollo), port. crioulo, fr. créole) sa v slovenčine najčastejšie chápe ako:
potomok španielskych, portugalských alebo francúzskych prisťahovalcov (kolonistov) narodený už v Latinskej Amerike, v karibskej oblasti, v západnej Afrike alebo na juhu USA (Louisiana) 
prenesene: tmavovlasý človek tmavšej pleti

Slovo má ale pri bližšom pohľade viacero významov, a to najmä:
 pôvodne: 
španielske označenie pre Indiánov a neskôr hanlivé označenie Španielov narodených v kolóniách
portugalské označenie potomkov portugalských osadníkov v západnej Afrike a na Kapverdách
 dnes:
 v španielsky hovoriacich krajinách Ameriky: 
každý "domorodý" jedinec neindiánskeho (teda aj černošského) pôvodu, najčastejšie však len "domorodé" dieťa európskych rodičov alebo černochov  (potomok čiernych otrokov)
v mnohých krajinách (napr. Argentíne): domorodý vidiečan na rozdiel od obyvateľa oblasti hlavného mesta a podobne
na karibských ostrovoch: každý "domorodý" biely (spravidla európskeho pôvodu) aj čierny jedinec na rozdiel od ľudí narodených v Európe alebo v Afrike
kultúrny potomok španielskych a portugalských kolonistov na západnom pobreží Afriky a priľahlých ostrovoch a v Indii; a to v Afrike buď (najčastejšie) "európsko"-černošský miešanec alebo aj len dieťa "európskych" či len černošských rodičov; na Kapverdoch, v Guinei-Bissau, Svätý Tomáš a Princov ostrov a Sierra Leone je to aj priamo názov miestneho hlavného etnika
v Brazílii: potomok čiernych otrokov, osoba černošského pôvodu (dnes už s hanlivým významom)
na Aljaške: miešanec indiánskeho a európskeho pôvodu
v USA (Louisiana): "domorodý" potomok francúzskych kolonistov
na Réunione: každý jedinec narodený na Réunione

Etniká, národy a národnosti